Il6 OBSERVATIONES ZOOLOGICAE, 
FALCO CYANEUS. 
Quem Bellonius Oiseau St. Martin vocat , cyaneus Lin. non est. In sex 
a me visis et tribus meis speciminibus arcus ille superciliaris albus gulam cin- 
gens , caracteris Linnaeani , quod ex Edwardii icone desumtum , non adfuit. 
Sed in uno meorum caput vitta quasi aliqua aut capistro strigum more cin- 
gitur, quod in Tabula nostra Affinitatum Animalium p. 174. notavi. Idem 
suae chalcidi tribuit Bellonius L. II. Cap. 37. Ad articulationem maxillae 
inferioris locus pennis denudatus , crispatis pennis circumdatus et flexuosis , 
quibus fere ea textura est quae pennis strigum capistrum formantibus. Retro 
eum locum aurium apertura aequali fere cum eo denudato loco ambitu, sim- 
plici pennarum serie ab eo divisa , et artificiose ita exstructa , ut meatus audi- 
torii margo posterior eminens osseus in medio foraminis a cute formati collo- 
cetur , et meatus oblongus appareat , sed si pennae anterioris marginis adve- 
hantur, tunclota apertura auditoria orbicularis fiat. 
In alio sequentia observavi : 
Longitudo pollicum septemdecim. Expansi amplitudo pedum trium. Cera , 
palpebra , iris , pedes lutei ; (rubros oculos in pelle a fratre missa fuisse , ille 
notaverat.) Corpus cinereum. Alae subtus albae. Remiges quatuor priores 
nigrae , etiam subtus usque ad quartam partem a basi , ubi maculatae. Quinta 
fere tantum in margine tenuiore nigra , in latiore margine tantum in apice ad 
quartam partem. Reliquae sensim decrescendo in apice et margine tenuiore 
nigricantes , margine latiore albae , attenuato -fasciatae. Tectrices inferiores 
albae. Pone humeros aliquot pennae ferrugineae pictae. Uropygium crissum- 
que alba. 
Rectrices duodecim aequales , duae interiores cinereae, immaculatae, 
reliquae ex cinereo sensim in albedinem vergentes, praecipue in margine la- 
tiore, fasciis transversis, dimidiatis, remotis , atris. 
Duo specimina circa Argentoratum Ao. 7. (1798.) autumno mensis fere 
spatio capta , simillima magnitudine et colore , sed neutro illa facies strigis 
caputve amplum. Accuratiore instituto examine video has duas posteriores de- 
bere esse feminas , nam utique sunt altiores isto meo capitato. Habent quoque 
maculam occipitalem majorem, distinctiorem. 
Nomen falconis gentilis non placet , et aliquando mutandum videtur. 
Nobilis aut aucuparius substitui poterit. Scilicet nomen hoc a falconariis 
imponitur avi huic quae certo tempore capta est. 
